ખોડલધામ ટ્રસ્ટના ચેરમેન પદેથી નરેશ પટેલે રાજીનામું આપ્યા બાદ છેલ્લા ત્રણ દિવસથી આ મુદ્દો માત્ર સામાજિક જ નહીં, પરંતુ રાજકીય ક્ષેત્રમાં પણ ચર્ચાનો વિષય બન્યો છે. નરેશના રાજીનામાનું કારણ પરેશ ગજેરા સાથેના મતભેદો હોવાની છાપ ઉપસી હતી, નરેશ પટેલ નહીં હોય તો પોતે પણ ટ્રસ્ટમાં નહીં હોય તેવી પરેશે જાહેરાત કરી દીધી હતી, ત્રણ-ત્રણ દિવસથી આ મુદ્દો સર્વત્ર ચર્ચાઇ રહ્યો છે છતાં નરેશ પટેલ મીડિયા સમક્ષ આવ્યા નથી કે તેમનું કોઇ નિવેદન જારી થયું નથી.